રામલ્લા શહેરમાં યાસર અરાફતને નજર કેદ કરી લેવાયા હતા અને ઇઝરાયલી લશ્કર તેમના સંકુલના કમ્પાઉન્ડને ફરતે ચારેબાજુએ ગોઠવાઇ ગયું હોઇ પેલેસ્ટાઇનના અન્ય નેતાઓ તદ્દન બનાવટી સંતુલન પૂરવાર કરવા પણ પ્રતિકાત્મક કહી શકાય એવી મુલાકાત લઇ શકે એવી શક્યતાઓ નહિવત હતી. જો કે 2015માં પ્રક્રિયા ફરીથી શરૂ થઇ. ભારતના રાષ્ટ્રપતિ પ્રણવ મુખરજી જોર્ડનની સાથે રહીને રાજકીય અશાંતિથી ઉકળતા ચરૂ જેવી સ્થિતિ ધરાવતા પેલેસ્ટાઇનમાં આવી પહોંચ્યા. પેલેસ્ટાઇન નેશનલ ઓથોરિટિના અત્યંત નબળા પડી ગયેલા રાજકીય નેતાઓ સાથે રાષ્ટ્રપતિની મુલાકાતોને ઇઝરાયલમાં ગોઠવાયેલા કાર્યક્રમોની તુલનાએ પહેલાં ગોઠવીને ભારતે પેલેસ્ટાઇનને વધુ પ્રધાન્ય આપ્યું. જો કે ઇઝરાયલ સાથે વધુ ઘનિષ્ઠ બનતા જતાં વ્યૂહાત્મક સંબંધો અને પેલેસ્ટાઇનને પ્રતિકાત્મક ટેકો અને સમર્થન આપવા વચ્ચેનું સંતુલન જાળવવાની ભારતની યોજનાનું આ પ્રથમ પગલું હતું.